Λήδα Βαρδινογιάννη

Η Λήδα Βαρδινογιάννη (το γένος Κατακουζηνού, Ελληνικό Αττικής, 1928 - Αθήνα, 10 Δεκεμβρίου 2020) ήταν Ελληνίδα επιχειρηματίας και συλλέκτις έργων τέχνης.

 Βιογραφικά στοιχεία 
Γεννήθηκε στο Ελληνικό και ήταν κόρη του Ιωάννη Κατακουζηνού, επιχειρηματία, και της Ειρήνης Κουτλίδη, αδελφής του Ευριπίδη Κουτλίδη, επιχειρηματία και συλλέκτη έργων τέχνης. Η καταγωγή της οικογένειάς της είναι από την Μυτιλήνη ενώ θείος της ήταν ο ψυχίατρος Άγγελος Κατακουζηνός. Φοίτησε στο Κολλέγιο Αθηνών και στη Σχολή Βακαλό και εν συνεχεία συμπλήρωσε τις σπουδές της στην Ελβετία. Κατά τη διάρκεια της Χούντας των Συνταγματαρχών έζησε στο Παρίσι.  Το 1979 ανέλαβε την διεύθυνση της οικογενειακής επιχείρησης ξυλείας. Τα μέλη της οικογένειάς της συναναστρέφονταν με ποιητές και ζωγράφους με αποτέλεσμα να στραφεί και η ίδια προς την τέχνη. Η συλλογή της περιλαμβάνειΣτο σαλόνι της Λήδας Βαρδινογιάννη, από την εφημερίδα Το Βήμα  Πικάσο, Μαρκ Σαγκάλ, Ανρί Ματίς, Ζουάν Μιρό, Νικηφόρο Λύτρα, Κωνσταντίνο Βολανάκη, Γιάννη Τσαρούχη, Νίκο Χατζηκυριάκο - Γκίκα, Δημήτρη Γαλάνη, Σπύρο Βασιλείου, Παναγιώτη Τέτση κ.α. 

Μεγάλο μέρος της επίπλωσης της οικίας της, έχει δωρηθεί στο Μουσείο Μπενάκη, προς το οποίο έχει πραγματοποιήσει πλήθος δωρεών. Σε ένδειξη τιμής το Μουσείο Μπενάκη, το 2014, διοργάνωσεΦόρος τιμής στη συλλέκτρια Λήδα Βαρδινογιάννη , από την εφημερίδα "Ναυτεμπορική", στην Πινακοθήκη Ν. Χατζηκυριάκου - Γκίκα, την έκθεση με τίτλο «Στο σπίτι της Λήδας Βαρδινογιάννη», όπου και εκτέθηκε το μεγαλύτερο μέρος της προσωπικής της συλλογής. Ηταν επίσης ευεργέτριαΕυεργέτες του Ασύλου Ανιάτων, από την ιστοσελίδα του του Ασύλου Ανιάτων.

Ζούσε στο Κολωνάκι. Ήταν παντρεμένη με τον πρώην βουλευτή Παύλο Βαρδινογιάννη και κουμπάρος τους στον γάμο ήταν ο Ανδρέας Παπανδρέου. Απεβίωσε στις 10 Δεκεμβρίου 2020, σε ηλικία 92 ετών, και τάφηκε σε οικογενειακό τάφο στο Πρώτο Νεκροταφείο Αθηνών.

Αναφορές

Κατηγορία:Έλληνες συλλέκτες έργων τέχνης
Κατηγορία:Ελληνίδες επιχειρηματίες